TEISĖS IR TEISĖTVARKOS KOMITETAS SVARSTO:

Tarnybos Kalėjimų departamente prie Lietuvos Respublikos teisingumo ministerijos statuto pakeitimo įstatymo projektą Nr. XIIP-1329.
Profesinio mokymo įstatymo 14, 22 ir 32 straipsnių pakeitimo įstatymo projektą Nr. XIIP-1330.

Projekto tikslai:

 – suderinti Tarnybos Kalėjimų departamente prie Lietuvos Respublikos teisingumo ministerijos statuto (toliau – Statutas) nuostatas su Valstybės tarnybos įstatymo nuostatomis; 

– užtikrinti pataisos pareigūnų pasirengimą vykdyti pareigas, į kurias jie skiriami;

– sumažinti korupcinių ryšių plitimo galimybes Kalėjimų departamente prie Lietuvos Respublikos teisingumo ministerijos (toliau – Kalėjimų departamentas) ir jam pavaldžiose įstaigose;

– sudaryti teisines prielaidas užtikrinant optimalų tarnybos Kalėjimų departamente ir jam pavaldžiose įstaigose organizavimą;

– išspręsti kitas praktikoje kylančias problemas. 

Advokatūros įstatymo 7 straipsnio pakeitimo įstatymo projektą Nr. XIIP-1268

Papildyti sąrašą asmenų, turinčių teisę pretenduoti ir tapti advokatais, išlaikius advokatų veiklos organizavimo egzaminą. Sumažinti teisinio darbo stažo reikalavimą teisėjams ir prokurorams, siekiantiems tapti advokatais, išlaikant advokatų veiklos organizavimo egzaminą.

Pasiūlymų ir pastabų laukiame iki  2014-05-16
Pasiūlymus ir pastabas siųskite adresu:

Seimo posėdžių sekretoriatas

Lietuvos Respublikos Seimas

Gedimino pr. 53

01109 Vilnius

El. paštas possek@lrs.lt, Faksas (8 5) 239 6279
Teisės aktų projektus ir su jais susijusią medžiagą galite rasti interneto tinklalapyje adresu www.lrs.lt. arba gauti Seimo kanceliarijos Komunikacijos departamento 

Priėmimo skyriuje (tel. (8 5) 239 6060).

